《代上时相生辰》
宋代·陈棣

国论盈庭正尚同，唯公英略与天通。
一丝不断千钧重，九鼎重安万世功。
独见夐超流俗外，先机端在笑谈中。
际高极厚知难报，愿辅熙朝到不穷。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。